text: Tre byer på charmetur til Christiansborg
  14 april 2016 kl. 08.06
  Deputationer fra Esbjerg, Fredericia og Kolding skal i dag forsøge at overbevise Folketingets Retsudvalg om, at de skal have den nye jyske politiskole.
  Kampen om den kommende jyske politiskole tager idag endnu et skridt, når lokale repræsentanter fyldt med gode argumenter idag har fortræde for Folketingets Retsudvalg.
  De tre byer mener alle, at de har den helt rigtige geografiske placering og samtidig kan tilbyde de bedste faciliteter for en politiskole.
  Fredericia fortæller i deres henvendelse bl.a. at de har øvelsesterræn, skydebaner og samtidig har gode placeringsmuligheder på enten Bülows Kaserne eller som et nybyggeri i centrum af byen.
  Kolding byder på en indflytningsklar uddannelsesinstitution, der er brugbar fra første dag og en god placering med motorveje og togforbindelser.
  Endelig er Esbjerg også parat til, at bygge helt nyt hvis det kan skaffe politiskolen til byen og samtidig mener Danmarks femte største by, at den byder på alt det, der skal til.
  Ialt 17 byer har budt ind på at få den nye politiskole blandt dem også Vejle, Sønderborg, Horsens og Haderslev.
  Den endelige afgørelse falder formentlig inden sommerferien.
  
  
  